google/wiki40b huggingface dataset:
Magar

Språk

Magar-folket snakker flere forskjellige nærbeslekta tibeto-burmesiske språk som hører til bhoiya-gruppa (beslekta med tibetansk). Språklig er de beslekta med flere andre folkegrupper i de sentrale og østlige ås-områdene i Nepal, som gurung, tamang, newar og kirat.
I Nepal regnes de til janjati, det vil si nasjonaliteter/minoriteter som ikke hører til det hinduiske kastesystemet.

Hjemland

Magarene bor i distriktene Palpa, Tanahu, Myagdi, Pyuthan og Rolpa. De finnes også i Arghakhanchi, Syangja, Parbat, Baglung, Dolpa, Surkhet, Sindhuli, Udayapur og andre distrikter.
Det tradisjonelle hjemlandet sitt kaller de Magarant.
Kham Magar er ei undergruppe av magar-folket som bor i de høytliggende og uveisomme ås-distriktene Rukum, Salyan, Rolpa og Pyuthan, Rapti sone, Midtvestlige region. Språklig og religiøst skiller de seg fra ande magar-grupper, bl.a. har religionen deres sterke innslag av shamanisme. De mener at deres områder er magar-folkets opprinnelige hjemland, som de andre magar-gruppene har utvandra fra.

Antall, religion

I Nepals folketelling i 2001 oppga 1 622 421 people at de var magar. Denne gruppa utgjorde 7.14% av Nepals befolkning. Et mindretall, 770 116, oppga at de hadde magar-språk som morsmål.
74.60% oppga at de var hinduer, 24.47% at de var buddhister. Som nevnt ovafor fins det innslag av shamanisme blant magarene. Det kan også gjelde utøvere som i folketellinga regnes som hinduer eller buddhister.

Viktig rolle i Nepals kriger

Magar-soldater var den største gruppa innafor Prithvi Narayan Shah av Gorkhas hær, da han gjennom langvarige erobringstokt på 1700-tallet skapte grunnlaget for den moderne staten Nepal.
Etter 1816 blei også magarer den største enkeltgruppa blant gurkha-soldatene som gikk i engelsk og seinere annen utenlandsk tjeneste. Inntekter fra gurkha-soldater har seinere spilt en svært viktig rolle i magar-områdenes økonomi.
Opprøret som førte til Nepals borgerkrig 1996 - 2006 starta i Rolpha og nabodistriktene Rukum og Jajarkot. Rolpa er fattig, veiløst og svært lite moderne utvikla, med ei befolkning som er anslått til 80% magar. I Rukum skal magarer også være i flertall, og i Jajarkot er de et stort mindretall. Fra starten av var magarer et flertall innafor NKP(Maobadi)s opprørshær.
19. januar 2004 oppretta opprørerne Det Sjølstyrte området Magarant med Santosh Budha Magar som statsminister. Dette skjedde foran et møte på 75 000 i landsbyen Tawang, et berømt feste for kommunisme helt sida 1950-tallet, i kham-magar-området i Rolpa. Området eksisterte fram til NKP(M) gikk inn i regjeringa etter fredsslutninga våren 2007.
Mona Solbakk

Biografi

Hun er født og oppvokst i Båteng i Tana kommune i Finnmark. Solbakk er gift med samepolitiker Geir Tommy Pedersen. 
Solbakk har arbeidet som journalist og redaksjonell leder store deler av sitt yrkesliv. Hun ble første gang ansatt som journalistpraktikant i NRK 1992, og etter endt journalistutdanning i 1996 ble hun ansatt som journalist ved NRK Sápmis lokalkontor i Kåfjord. I 2003 fikk hun stilling som magasinredaktør i NRK. I 2005 ble hun tilsatt som programredaktør og stedfortredende sameradiosjef. Hun har i perioden 2007 til 2015 vært kommunikasjonssjef ved Universitetet i Tromsø  og leder for Davvi álbogiid guovddáš/ Senter for nordlige folk i Kåfjord .
Vannrøvere

Utseende

Middelsstore, flattrykte, ovale teger, gulbrune til svartbrune. Kroppen er kort oval, hodet ganske stort med store fasettøyne mne uten punktøyne (ocelli). Antennene er ganske korte. Pronotum er ganske stort og bredt, trapesformet. Scutellum er stort og trekantet. Forbeina er omdannet til gripeorganer, mellom- og bakbeina har hårfrynser langs sidene som er til hjelp ved svømmingen. Føttene er to-leddede.

Levevis

De finnes i stillestående eller sakte flytende ferskvann. De er rovdyr som fanger byttet og dreper dem med et stikk fra sugesnabelen. De kan takle ganske store byttedyr og er nærmest altetende, men de er forholdsvis trege svømmere. Sugesnabelen er kraftig og skarp og de kan påføre mennesker smertefulle stikk om de blir uforsiktig håndtert.
Auran kirke

Auran kirke var en kirke på Auran på Skatval i Stjørdal kommune. Kirken var tilknyttet storgården, som siden har blitt delt flere ganger, på stedet, og kan dateres helt tilbake til 1100-tallet. I 1589 ble Auran, Fløan og Skjølstad, tre katolske kirker man ikke lenger så behov for, lagt ned. Det ble da igjen fire kirker i Stjørdal prestegjeld; hovedkirken Værnes og anneksene Skatval, Hegra og Leksdal (Lånke). Disse kirkene skulle betjenes av to prester.
Etter initiativ fra Skatval Historielag er det satt opp minnetavle over Auran kirke.
Viktoria Bresjneva

Viktoria Petrovna Bresjneva (russisk: Викто́рия Петро́вна Бре́жнева, født 11. desember 1908 i Belgorod i Russland, død 5. juli 1995 i Moskva, Russland), født Viktoria Denisova, var konen til den sovjetiske politikeren og langvarige generalsekretæren Leonid Bresjnev. Viktoria var mor til Jurij Bresjnev og Galina Bresjneva. Sønnen var visehandelsminister 1976–1983.
Meldal prestegård

Meldal prestegård eller Grøtte prestegård ligger nordvest for Meldal kirke, på den andre siden av fylkesvei 501.
Kirkestedet er fra middelalderen, og prestegården ble flyttet til sitt nåværende sted rundt midten av 1700-tallet. Under prost Jacob von der Lippe Parelius (1793–1818) ble den bygget ut til et storslått anlegg med lysthus, barokkhage og alleer. Prestegårdstunet, som er omkranset av bygninger, er på flere mål. Noe av bygningsmassen har vært fornyet siden Parelius’ tid. Jorden er forpaktet bort.
Hovedbygningen ble oppført i 1905–06, og driftsbygningen er fra 1827. Ellers er borgstue/forpakterbolig, stabbur, vognskjul, lysthus og jordkjeller/potetkjeller fra 1700-tallet. Sistnevnte omtales gjerne som landets første sådanne.
Dette er en av fem prestegårder som Opplysningsvesenets fond har utarbeidet bøker om.
Hans Memling

Hans Memling (født mellom 1433 og 1440 i Seligenstadt i Kurmainz; død 11. august 1494 i Brugge; også: Jan van Mimmelynghe, Johannes Memmelinc oder Memlinc, feilaktig: Hemling) var en  tysk maler av den tidlige nederlandske skole.
Der finnes i dag lite sikker kunnskap om hans liv, bortsett fra at han var aktiv i Brugge og ble registrert som boende der i 1478. Bildene hans viser at han både var aktiv og etterspurt, og det eksisterer blant annet flere altertavler fra hans hånd. Særlig berømt ble han for sine madonnabilder og portretter. Hans religiøse motiv preges av en stille og lyrisk harmoni.

Liv og virke

Hans Memling tilbrakte noen tid i Rogier van der Weydens verksted i Brussel. Men etter at Rogier døde i 1464 ble det forandringer.
Memling blir første gang nevnt i dokument fra 1465, da han fikk borgerskap i Brugge. I 1466 bodde han i et stort steinhus i Sint-Jorisstraat, et hus han trolig kjøpte i 1480. På samme tid og i samme delen av Brugge bodde maleren og miniatyrdesigneren Willem Vrelant. Han var dessuten bokillustratør.
Memling skulle egentlig ha skaffet seg borgerskap i byen, men registrerte seg av ukjente grunner i malerlauget i Brugge. Senere hadde han også assistenter og lærlinger i sitt verkstedn. Lærlinger av han er nevnt i 1480 og i 1484. Michel Sittows læretid i Brugge fant stad i disse årene, og med bakgrunn i stilistiske likheter kan han ha vært en av Memlings lærlinger.
Dødstidspunktet er kjent fordi han etterlot seg mindreårige barn. Da notaren i Brugge registrerte Memlings død, påførte han dokumentet en kommentar om at Memling var «den dyktigste maleren i hele den kristne verden».
Minnet om Memling blir bevart i fødebyen, der det vites at det tidlig på 1500-tallet ble lest messer for hans sjel. Siden ble han glemt.
Han hovedverker er malerier i Johannishospital i Brugge. Da malerine ble gjenoppdaget av kunsthistorikere vokste det samtidig frem en sentimental legende om maleren, som skulle ha skapt maleriene i Johannishospital etter en mirakuløs helbredelse. Denne legenden holdt seg, og ble senere formidlet i billedform av flere malere.
Kiel kraftverk

Kiel kraftverk (tysk: Gemeinschaftskraftwerk Kiel) er et varmekraftverk i delstaten Schleswig-Holstein i det nordlige Tyskland. Det har en installert produksjonskapasitet på 350 MW, fordelt på 1 blokk. 
Anlegget ble påbegynt omkring 1965 og stod ferdig i 1970. I 999 fikk anlegget nye brennere med lavere NOX-utslipp. Brenselkilden er kull. Operatør er energiselskapet GKW Kiel AG. 
De totale CO₂-utslippene i 2008 var ca. 1 893 300 tonn, mens det samme årets kvote var 1,319 mill tonn.
Hvor har du vært i natt?

Handling

Lucy Warriner (Irene Dunne) og Jerry Warriner (Cary Grant) et livstrett sosietetspar som lever i et fritt ekteskap. En dag bestemmer de seg for å gå fra hverandre, men de opplever at skilsmissen byr på større utfordringer enn ekteskapet. De forsøker begge å sabotere hverandre i jakten på nye kjærlighetsforhold.

Mottakelse

McCarey vant Oscar for beste regi for regiarbeidet. Filmen ble også nominert til Oscar-priser for beste film, beste kvinnelige hovedrolle (Dunne), beste mannlige birolle (Bellamy), beste filmatisering (Delmar) og beste filmklipp (Al Clark). Da McCarey vant regiprisen sa han at han heller burde ha vunnet for dramafilmen Det brennende spørsmål, som også ble utgitt i 1937.
Det amerikanske filminstituttet (AFI) har kåret Hvor har du vært i natt? til tidenes 77. beste kjærlighetsfilm fra USA og tidenes 68. beste komediefilm fra USA. Filmen ble innlemmet i National Film Registry i 1996, et utvalg av filmer til bevaring i det amerikanske nasjonalbiblioteket Library of Congress.
Boksing under Middelhavslekene 2013

Boksing under Middelhavslekene 2013. Boksing var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var syttende gangen som boksing var med på programmet under middelhavslekene. Det ble konkurrert i ti vektklasser, kun for menn. Alle tapende semifinalister fikk bronsemedaljer. Algerie ble beste nasjon med fem gullmedaljer foran Italia med to.
Haute-Savoie

Geografi

Haute-Savoie består av 4 arrondissementer, inndelt i 294 kommuner og 35 kantoner.
I nord grenser departementet mot den sveitsiske kantonen Genève og Genfersjøen; i øst til den sveitsiske kantonen Wallis og Aostadalen i Italia; i vest til det franske departementet Ain, og i sør til departmentet Savoie.
Haute-Savoie har den største høydeforskjellen av alle departementer i Frankrike; laveste punkt er 250 moh i Rhône-dalen, og det høyeste er Mont Blanc på 4810 moh. Noen av verdens mest kjente skidestinasjoner ligger i Haute-Savoie.
Maechidius

Utseende

Små til middelsstore, avlange, mørkt brunlige skarabider. Kroppen er matt og fint hårete.

Levevis

Larvene lever i jorda, der de eter røtter.

Utbredelse

Denne gruppen lever i Australia og vestover i alle fall til Molukkene.
Labradoritt

Labradoritt ((Ca,Na)(Al,Si)₄O₈), er en feltspat i plagioklas-serien. Plagioklas er en serie ulike kombinasjoner mellom feltspatmineralene albitt og anortitt, og utgjør en hovedgruppe ved siden av alkalifeltspat. Labradoritt består av 50-30% albitt og 50-70% anortitt. Den har et krystallsystem som er triklint. Som de fleste silikater er strekfargen hvit. Labradoritt forekommer i magmatiske bergarter som gabbro, basalt og anortositt. Labradoritt har sitt navn etter Labrador i Canada.
Labradorittkrystaller kan ha et fremtredende fargespill som kalles for labradorescens. Dette skyldes vekslende variasjoner av innholdet mellom kalsium og natrium i krystallene. Fargespillet gjør at labradoritt blir brukt som smykkestein. Bergarten anortositt blir brukt som pryd og bygningsstein når den har et høyt innhold labradoritt med fargespill.
Slåpetornblomstmåler

Utseende

En liten (vingespenn 16 – 19 mm), slank, smalvinget, grå måler. Den ligner sterkt på epleblomstmåleren (Pasiphila rectangulata) men har i motsetning til denne aldri tydelig grønnskjær, dessuten flyr den tidligere på året. Begge vingepar er lyst grå med flere lyse og mørke tverrlinjer, forvingen vanligvis med et bredt, noe mørkere tverrbånd i midten. Larven er lyst gulgrønn, noen ganger med en rosa ryggstripe.

Levevis

Larven utvikler seg på blomsterknopper og blomster av slåpetorn (Prunus spinosa) og hegg (Prunus padus), og arten finnes der disse vokser. Larven spinner blomstene sammen med silke. De voksne målerne flyr i mai – juni og kommer gjerne til lys.

Utbredelse

Arten finnes i Europa og videre østover til Japan. I Norge er den funnet spredt nord til Troms.
Gerald Vanenburg

Landslaget

Han deltok i flere internasjonale turneringer for Nederland. Han ble europamester i fotball i 1988.
Asbjørn Johannessen

Johannessen har bl.a medvirket i

1983 Tromsø Storband

1983 «Collage» – nordnorsk pop-/ jazzrockband

1987 Bodega Band – Studentersamfundet i Trondhjem

1989 Stett – nordnorsk jazzsekstett

1989 Nordkalottstorbandet under ledelse av Simo Salminen

1990 S. Møller storband – Studentersamfundet i Trondhjem

1992 turné med jazzlinja (NTNU) med bl.a Øyvind Brække, Stian Carstensen, Torbjørn Engan, Svein Olav Herstad, Per Mathisen, Kjersti Stubø

1993 Kongsberg Jazzfestival: jamkomp sammen med Maria Kannegaard, Ingebrigt Flaten og Fredrik Wallumrød

1995 Ingebrigt Flaten kvartett med Håvard Wiik og Magnus Forsberg

1995 Moldejazz: «Sonus in obscuri» m/ Erling Aksdal

1996 Dølajazz: gjestesolist med James Dickenson trio

egne band:

1992 Asbjørn Johannessen kvintett med Øyvind Brække, Svein Olav Herstad, Ingebrigt Flaten og Torbjørn Engan

1992-1996 «Very Early» trio med Vigleik Storaas og Bjørn Alterhaug. I starten med Harald Johnsen feat. Ernst-Wiggo Sandbakk.

1995-1996 Konserterende øvingstrio med Steinar Raknes og Paal Nilssen-Love

diskografi

1981 Norgez Bank «Energi mot Apati» (12" EP)

1985 «Tonomania» Toneheim folkehøyskole (12" LP)

1987 Bodega Band – vol. IV, Plateselskapet, Studentersamfundet i Trondhjem BBLP 004 (12" LP)

1993 S. Møller Storband (EC)

2001 Distant reports – Jazz from North Norway, Gemini Records GMCD 103 (innspilt kutt med «Very Early» fra 19. januar 1996)
Friluftsmagasinet

Friluftsmagasinet er et radioprogram som gikk på NRK Radio fra 1982 til 2018. Programmet handlet om jakt, fiske, natur og miljøvern. Det ble ledet av Arnulf Møllerstad frem til 2012, deretter av Helge Søfteland. Programmet ble sendt lørdagsmorgener på P1 (tidligere på P2) og hadde en times varighet. Det ble sendt fra NRKs distriktskontorer i Hedmark og Oppland. Programmet gikk annenhver uke de første årene og ble sendt på fredager.
Friluftsmagasinet hadde drøyt 500 000 lytter i snitt. I 2003 hadde de en sending som hadde 600 000 lyttere, noe som gjorde det til ukens mest hørte program. 
I over 20 år deltok også Magne Kortner med et ukentlig bidrag, i form av en «naturnøtt» eller spørsmål, som lytterne kunne sende inn svar på, og vinne et krus.  
Første sending gikk 12. mars 1982, mens siste sending gikk 27. oktober 2018.
Remphanini

Utseende

Store og kraftige, vanligvis svarte trebukker. Hannens kjever er ikke påfallende forstørrede. Pronotums bakhjørner har en skarp tagg.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i Sørøst-Asia.
Thomas Sjöberg

Spillerkarriere

Sjöberg, som var midtbanespiller, tilbragte store deler av sin karriere på 1970-tallet i Malmö FF. Han spilte også en sesong for Karlsruher SC i Bundesligaen, i 1976 og 1977.
Sjöberg har spilt 45 landslagskamper for Sverige, og han scoret mot Brasil under VM i 1978, Sveriges eneste mål i løpet av turneringen.

Trenerkarriere

Sjöberg var BSC Young Boys' hovedtrener sammen med Roland Andersson i 1997 og 1998.
Sacrament (White Willow-album)

Sacrament er et musikkalbum med White Willow, utgitt i 2000.
Munnharpe

Munnharpe er et lite musikkinstrument der tonen frembringes ved at man tapper med en finger på en elastisk metall- eller bambustunge som er festet til en ramme. Instrumentet holdes inntil munnen mot tennene (eller mot leppene for å unngå tannskader) slik at munnen fungerer som resonanskasse.
Tonen som frembringes kan ikke varieres, men ved å forme munnen på forskjellig måte kan musikeren fremheve ulike overtoner og dermed spille melodier. Disse kan på grunn av munnharpens funksjon bare bestå av naturtoner.

Historie

Meget tyder på at instrumentet stammer fra Asia, og at de eldste versjonene var av tre (bambus). Det eldste historiske belegg synes å være på en kinesisk tegning fra det 4. århundre f.Kr. som viser en musiker som synes å spille på munnharpe. I Europa er de eldste funnene fra Frankrike. I 1868 fant man fem munnharper av bronse nær Rouen, antagelig stammer de fra gallisk-romersk tid (5. til 7. århundre).

Munnharpen i Norge

Noen kjente norske munnharpespillere er: Bjørgulv Straume, Ånon Egeland, Hallgrim Berg, Jon Elling Buen Garnås og Sigurd Brokke.
Verdens største munnharpe er tusenårsmonumentet i Valle kommune.
Akihiro Endo

Landslaget

Akihiro Endo ble tatt ut i japans tropp til Fotball under Sommer-OL 1996.
Richmond Lattimore

Bakgrunn

Han var sønn av David og Margaret Barnes Lattimore og ble født i Kina i Qingdynastiets tid. Han ble uteksaminert fra Dartmouth College i 1926. Hans bror Owen Lattimore var sinolog og ble utsatt for falske anklager i McCarthy-tiden. Han ble senere rehabiliert ettersom det ble funnet at det ikke var hold i beskyldningene. Deres søster Eleanor Frances Lattimore var forfatter og illustratør av barnebøker.
Richmond var Rhodes Scholar ved Christ Church i Oxford, og tok sin B.A. i 1932, og deretter doktorgrad ved University of Illinois i 1934.

Dikter, oversetter

Han begynte ved greskseksjonen ved Bryn Mawr College det påfølgende år, og giftet seg med Alice Bockstahler, som han fikk to sønner med. Fra 1943 til 1946 tjenestegjorde Lattimore i United States Navy, men vendte etter krigen tilbake til stillingen ved Bryn Mawr College, med periodiske gjestestillinger ved andre universiteter, frem til sin pensjonering i 1971. Han fortsatte med sin diktning og sine oversettelser resten av livet, med to dikt publisert posthumt.
Han oversatte Johannes' åpenbaring i 1962. Han fortsatte med resten av Det nye testamente; hans oversettelse ble publisert posthumt i 1996 med tittelen The New Testament.
Lattimores oversettelse av Aristofanes' Froskene ble utmerket med Bollingen Poetry Translation Prize i 1962.
Kort før sin død ble han døpt som katolikk, delvis grunnet sitt arbeide med oersettelse av Lukasevangeliet.
Phil Jackson (bokser)

Tittelkamp Jackson vs Lewis

I 1994 fikk han noe overraskende tittelkamp mot briten Lennox Lewis. Lewis var storfavoritt i det som var hans 3. tittelforsvar av WBC-tittelen. Lewis dominerte fra start i Atlantic City, og knocket Jackson i gulvet allerede efter ett minutt. Jackson fikk imidlertid summet seg og tok mye juling gjennom de neste rundene. 
Helt frem til 6. runde så det ut til å dreie seg om tid før Lewis ville vinne, men akkurat da landet Jackson en venstre hook og fulgte opp med gode kombinasoner. Lewis var imidlertid aldri skikkelig skadet og innhentet seg i 7. runde. I 8. runde falt avgjørelsen og kampen ble stoppet av dommeren da Jackson var nede for 3. gang. 
Selv om Jackson verken vant eller overbeviste, viste han stort mot gjennom hele kampen.

Karrieren videre

Jackson tapte siden mange kamper. han tapte blant annet mot kjente boksere som Vladimir Klitsjko, Brian Nielsen,Larry Donald og Chris Byrd før han overraskende slo landsmannen Alex Stewart på poeng i 1998. Samme år la han hanskene på hyllen etter å ha blitt slått ut efter 23 sekunder mot ukjente Dominick Guinn. Jackson avsluttet karrieren med 44 seire og 13 tap.
Auburn Cord Duesenberg Automobile Museum

Auburn Cord Duesenberg Automobile Museum, også kjent som Auburn Cord Duesenberg Automobile Facility, er et museum for biler i Auburn i Indiana i USA. Det har som oppgave å bevare biler bygget av Auburn Automobile, Cord Automobile og Duesenberg.

Historie

Auburn Cord Duesenberg var en fabrikk hvor biler ble bygget for hånd, heller enn masseprodusert. Utstillingslokalene og administrasjonsbygningen ble tegnet av arkitekt Alvin M. Strauss i Art Deco-stil og ble bygget i 1930. Anlegget med utstillingsrom og administrasjonsblokken sammen med verksteder ble i 2005 erklært som National Historic Landmark.

Utstilling og samlinger

Museet er organisert i syv gallerier, hvor det er utstilt om lag 125 biler og andre relaterte objekter, slik som det restaurerte kontoret til Auburn Automobile Company. Noen av objektene har interaktive kiosker hvor den besøkende kan høre lyden fra de produserte biler, eller se relaterte videoer og bilder av det som skjuler seg under panseret på bilene.
Chorion

Chorion eller egghinnen er en fosterhinne som finnes hos virveldyr og de aller fleste invertebrater. Hos krypdyr, eggleggende pattedyr og fugler er det den ytterste hinnen i egget, rett under eggeskallet. Hos lavere virveldyr og mange invertebrater er det den ytterste strukturen i egget som beskytter det mot omgivelsene. Vanligvis bruke bare begrepet chorion om egghinnen hos høyere virveldyr. Sammen med amnion utgjør chorion den dominerende fosterhinnen hos menneske og andre morkakedyr, og utgør også en del av morkaken.
Homalopterus

Levevis

Trebladbillene er planteetere.

Utbredelse

Arten lever i Brasil (Minas Gerais).
Norgesmesterskapet i bueskyting 2003

Norgesmesterskapet i bueskyting 2003 bestod av flere arrangementer som i 2003 kåret norgesmestere i bueskyting.
NM innendørs ble arrangert i Bodø 5.–6. april. 
NM i skiveskyting ble arrangert i Larvik 16.–17. august. 
NM i jakt- og feltskyting ble arrangert på Oppdal 6.–7. september. 
Kongepokalene ble vunnet av Ann Renee Hegge og Morten Bøe.
Jan Gunnar Røise

Teater

Han er utdannet ved Statens teaterhøgskole i 2000. Røise har siden vært ansatt ved Nationaltheatret, der han har medvirket i over 40 oppsetninger. Fra høsten 2010 til 2012 var han sammen med Thorbjørn Harr og Mariann Hole kunstnerisk leder ved Torshovteatret med overskriften "Komilab". De mottok i 2012 Heddaprisen for Særlig kunstnerisk innsats for dette arbeidet.

Musikk

Røise er låtskriver, vokalist, keyboardist og spiller ukulele i bandet Nicolai, som vant Zoom-finalen i 2002. Han er også medlem i den Gullverketbaserte folkemusikkgruppen Spyttmyra tjuvjakt og spellemannslag og har komponert musikk for kortfilmer.
Bardufoss lufthavn

Historikk

Bardufoss flystasjon er vert for Luftforsvarets 139 Luftving. Den ble åpnet i 1938 og er Norges eldste operative flystasjon. Den sivile delen av Bardufoss lufthavn ble åpnet i 1956 og betjente området fra Tromsø og sørover til Ofoten og Narvik.
På Fossmoen, litt lenger øst, finnes fremdeles rester etter en tidligere rullebane. Denne rullebanen var ca. 1300 meter lang, hadde retninger 17/35 og koordinater 69°03′20″N 018°35′47″Ø.
Industridagene

Industridagene arrangeres hvert fjerde år hos Norges Varemesse i Lillestrøm.
Industridagene ble etablert i 1994. Bakgrunnen for etableringen var etterspørsel etter en industriteknisk messe hvert andre år. Fra før av hadde Norges Varemesse Den Tekniske Messen i sin portefølje, men den arrangeres kun hvert fjerde år sammen med Maskingrossisternes Forening (MGF). Siden etableringen av Industridagene har arrangementet alternert med Den Tekniske Messen hvert andre år. Før Norges Varemesse flyttet fra Sjølyst i Oslo til Lillestrøm i 1998 alternerte de to industrimessene der.
Arrangementet er en fagmesse for industribransjen.
Hårstad

Hårstad/Hårstadmarka er et boligområde ved Tillerringen på Tiller i Trondheim. Hårstad var opprinnelig en gård som ble ryddet i merovingertiden (ca. 570-800), og var etter reformasjonen ødegård og krongods. I 1673 ble Hårstad overtatt av byborgere, og var siden 1731 bondeselveie. Hårstad har avgitt store utmarksområder hvor boligområdene Hårstad og Hårstadmarka i dag er anlagt. Området ble utbygd i 1960-årene. Langs E6 ved Hårstad er det et industri- og næringsområde. Hårstad skole ligger på Hårstad.